Απόφαση της Μεικτής Επιτροπής του ΕΟX

αριθ. 2/2002

της 1ης Φεβρουαρίου 2002

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 155/2001 της Μεικτής Επιτροπής του ΕΟΧ της 11ης Δεκεμβρίου 2001(1).

(2) H απόφαση 2001/21/ΕΚ της Επιτροπής, της 5ης Μαρτίου 2001, για την τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, ώστε να καταχωρηθούν τα amitrole, diquat, pyridate και thiabendazole ως δραστικές ουσίες(2), πρέπει να ενσωματωθεί στη συμφωνία.

(3) H οδηγία 2001/28/ΕΚ της Επιτροπής, της 20ής Απριλίου 2001, για την τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, ώστε να καταχωρηθεί η ΚBR 2738 (fenhexamid) ως δραστική ουσία(3), πρέπει να ενσωματωθεί στη συμφωνία.

(4) Η οδηγία 2001/36/ΕΚ της Επιτροπής, της 16ης Μαΐου 2001, για την τροποποίηση της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά(4), πρέπει να ενσωματωθεί στη συμφωνία.

(5) Η οδηγία 2001/47/ΕΚ της Επιτροπής, της 25ης Ιουνίου 2001, για την τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθεί η Paecilomyces fumosoroseus (Apopka strain 97, PFR 97 ή CG 170, ATCC20874) ως δραστική ουσία(5), πρέπει να ενσωματωθεί στη συμφωνία.

(6) H οδηγία 2001/49/ΕΚ της Επιτροπής, της 28ης Ιουνίου 2001 για την τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, ώστε να καταχωρηθεί το DPX 459 (fenhexamid) ως δραστική ουσία(6), πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Στο σημείο 12α (οδηγία 91/414/EΟΚ του Συμβουλίου) του κεφαλαίου XV του παραρτήματος II της συμφωνίας προστίθενται οι ακόλουθες περιπτώσεις:

"- 32001 L 0021: Οδηγία 2001/21/ΕΚ της Επιτροπής της 5ης Μαρτίου 2001 (ΕΕ L 69 της 10.3.2001, σ. 17),

- 32001 L 0028: Οδηγία 2001/28/ΕΚ της Επιτροπής της 20ής Απριλίου 2001 (ΕΕ L 113 της 24.4.2001, σ. 5),

- 32001 L 0036: Οδηγία 2001/36/ΕΚ της Επιτροπής της 16ης Μαΐου 2001 (ΕΕ L 164 της 20.6.2001, σ. 1),

- 32001 L 0047: Οδηγία 2001/47/ΕΚ της Επιτροπής της 25ης Ιουνίου 2001 (ΕΕ L 175 της 28.6.2001, σ. 21),

- 32001 L 0049: Οδηγία 2001/49/ΕΚ της Επιτροπής της 28ης Ιουνίου 2001 (ΕΕ L 176 της 29.6.2001, σ. 61).

"

Άρθρο 2

Τα κείμενα των οδηγιών 2001/21/ΕΚ, 2001/28/ΕΚ, 2001/36/ΕΚ, 2001/47/ΕΚ και 2001/49/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει στις 2 Φεβρουαρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 1 Φεβρουαρίου 2002.

Για τη Μεικτή Επιτροπή του ΕΟΧ

Ο Πρόεδρος

P.Westerlund

(1) ΕΕ L 65 της 7.3.2002, σ. 32.

(2) ΕΕ L 69 της 10.3.2001, σ. 17.

(3) ΕΕ L 113 της 24.4.2001, σ. 5.

(4) ΕΕ L 164 της 20.6.2001, σ. 1.

(5) ΕΕ L 175 της 28.6.2001, σ. 21.

(6) ΕΕ L 176 της 29.6.2001, σ. 61.

(7) Δεν έχουν αναφερθεί συνταγματικές απαιτήσεις.